stanford-oval/wikipedia huggingface dataset:
Lajos Dunai

| Mitalit> Maa:   Unkari.Miesten jalkapallo. Olympialaiset  | Mitalit> Maa:   Unkari.Miesten jalkapallo. Olympialaiset  | Mitalit> Maa:   Unkari.Miesten jalkapallo. Olympialaiset  | Maa:   Unkari> Miesten jalkapallo. |
| --- | --- | --- | --- |
|  Kultaa | México 1968 | joukkuekilpailu |  |
Lajos Dunai (29. marraskuuta 1942 Budapest – 18. joulukuuta 2000 Budapest) oli unkarilainen jalkapalloilija. Hän kilpaili vuoden 1968 kesäolympialaisissa Méxicossa ja kuului siellä kultaa voittaneeseen Unkarin miesten joukkueeseen.
Lajos Kiss

| Mitalit> Maa:  / Unkari.Miesten ratamelonta. Olympialaiset  | Mitalit> Maa:  / Unkari.Miesten ratamelonta. Olympialaiset  | Mitalit> Maa:  / Unkari.Miesten ratamelonta. Olympialaiset  | Maa:  / Unkari> Miesten ratamelonta. |
| --- | --- | --- | --- |
|  Pronssia | Melbourne 1956 | K-1 1 000 m |  |
| MM-kilpailut  | MM-kilpailut  | MM-kilpailut  |  |
|  Hopeaa | Praha 1958 | K-1 4×500 m |  |
Lajos Kiss (22. toukokuuta 1934 Miskolc – 31. elokuuta 2014) oli unkarilainen ratameloja ja olympiamitalisti.
Kiss voitti kajakkiyksiköiden 1 000 metrin matkalla olympiapronssia Melbournessa 1956. MM-kilpailuissa hän saavutti hopeaa 4×500 metrin kajakkiyksikköviestissä Prahassa 1958.
Kiss kuoli 31. elokuuta 2014, 80-vuotiaana. Hän oli sairastanut vakavasti vuodesta 2006, ja häneltä oli amputoitu kolme varvasta.
L/A Nagu 2

| Nagu 2 |
| --- | --- |
 Nagu 2 vuonna 2009.
Tyyppi:  lautta
Lippuvaltio:   Suomi
Kotipaikka:  Parainen
Omistaja:  Finferries
Rakennustelakka:  Rauma-Repola Oy, Rauma
Vesillelasku:  1960
Tekniset tiedot
Pituus:  42,0 m
Leveys:  9,4 m
Syväys:  3,6 m
Autokapasiteetti:  n. 16
Lähteet:  
L/A Nagu 2 on lautta-alus L/A Prostvik 1:n ohella toinen Nauvon ja Korppoon välillä liikennöivistä lautta-aluksista. Nagu 2 on kahdesta lautta-aluksesta pienempi. Lauttavälin pituus on 792 metriä ja se on osa Saariston Rengastietä.
Tekniset tiedot

Kannen ajoradan hyödyllinen pituus 40,4 m
Kannen ajoradan hyödyllinen leveys 5,6 m
Kannen sivukorkeus 4,9 m
Hyötykuorma 120 t
Kuivapaino 280	t
Aluksessa on Aquamaster Rauman (nyk. Rolls-Royce Oy Ab) valmistamat US 400 tyyppiset ruoripotkurilaitteet. Asennusvuosi 1968.
Alikulkukorkeus 4,5 m
Lähde:
Lajos Csordás

| Mitalit> Maa:   Unkari.Miesten jalkapallo. Olympialaiset  | Mitalit> Maa:   Unkari.Miesten jalkapallo. Olympialaiset  | Mitalit> Maa:   Unkari.Miesten jalkapallo. Olympialaiset  | Maa:   Unkari> Miesten jalkapallo. |
| --- | --- | --- | --- |
|  Kultaa | Helsinki 1952 |  |  |
| MM-kilpailut  | MM-kilpailut  | MM-kilpailut  |  |
|  Hopeaa | Sveitsi 1954 |  |  |
Lajos Csordás (26. lokakuuta 1932 Budafok, Budapest – 5. huhtikuuta 1968 Budapest) oli unkarilainen jalkapalloilija ja olympiavoittaja.
Csordás saavutti Unkarin miesten maajoukkueessa olympiakultaa Helsingissä 1952 ja MM-hopeaa Sveitsissä 1954.
La Matanza, El Himno Pagano

| La Matanza, El Himno Pagano Soulgrind |
| --- | --- | --- |

Studioalbumin tiedot
 Julkaistu: 1993
 Tuottaja(t): Juha Kaivola & Lord Heikkinen
 Tyylilaji: death metal, doom metal, avantgardemetalli, black metal, industrial metal
 Kesto: 46.21
 Levy-yhtiö: MMI Records
Soulgrindin muut julkaisut
|   | La Matanza, El Himno Pagano 1993 | Santa Sangre 1993 |
La Matanza, El Himno Pagano on suomalaisen metalliyhtyeen Soulgrindin ensimmäinen studioalbumi. Se on julkaistu vuonna 1993 levymerkillä Malodorous Mangled Innards Records.
Kappaleet

Summoning – 1.09
Kouta – 8.49
Santa sangre – 5.31
La matanza, el himno pagano – 5.29
Black Abyss, Deep Enterium – 3.33
Dark Misty Trail – 6.17
Inner Chain of Perversions – 7.01
The Pit – 2.02
Virginity, a Sanctum of the Red – 5.09
Aninommus (Outro) – 1.21
Kokoonpano

Lord Heikkinen – kaikki instrumentit
Kokoonpano > Sessiomuusikot

Kirsi Reunanen – laulu kappaleissa "Dark Misty Trail" ja "La Matanza, El Himno Pagano"
Timo Karvinen – äänet ja piano kappaleessa "The Pit"
Juha Kaivola – muut rumpusamplet
Aiheesta muualla

Albumi La Matanza, El Himno Pagano Encyclopaedia Metallum -sivustolla (englanniksi)
La Matanza, El Himno Pagano discogs.com -sivustolla
LP (Elias Gouldin albumi)

| LP Elias Gould |
| --- | --- | --- |

Studioalbumin tiedot
 Julkaistu: 7. kesäkuuta 2019
 Formaatti: LP digitaalinen
 Tyylilaji: pop
 Kesto: 30.13
 Levy-yhtiö: PME Records & Warner Music Finland
Listasijoitukset
  Suomen virallinen albumilista: 19.
Elias Gouldin muut julkaisut
| Elias Gould 2016 | LP 2019 | Susihavaintoja 2022 |
Singlet albumilta LP
 ”Loistava” Julkaistu: 25. toukokuuta 2017  ”Kipinä” Julkaistu: 25. toukokuuta 2018  ”Maaliskuu” Julkaistu: 17. elokuuta 2018  ”Älä anna mulle piiskaa” Julkaistu: 15. maaliskuuta 2019  ”Jos sä lähdet” Julkaistu: 7. kesäkuuta 2019
LP on suomalaisen laulaja-lauluntekijä Elias Gouldin 7. kesäkuuta 2019 julkaistu esikoisalbumi. Albumi nousi ensimmäisellä listaviikollaan Suomen virallisen albumilistan 19. sijalle.
Albumi oli kesäkuussa viikolla 25 Radio Helsingin viikon albumina.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | Älä anna mulle piiskaa | Elias Gould, Ezra Gould | 2.52 |  |  |  |  |  |  |
| 2. | Kipinä | Elias Gould, Niko Liinamaa, Iivari Suosalo, Väinö Wallenius | 2.53 |  |  |  |  |  |  |
| 3. | Enemmän sua | Elias Gould | 2.48 |  |  |  |  |  |  |
| 4. | Virrat päälle | Elias Gould, Aleksi Kipahti, Anton Morelli, Jare Brand, Topi Huovinen | 3.28 |  |  |  |  |  |  |
| 5. | Kännis lattialla | Elias Gould, Iisa Pajula | 3.13 |  |  |  |  |  |  |
| 6. | Jos sä lähet | Elias Gould, Henri Pulkkinen | 3.25 |  |  |  |  |  |  |
| 7. | Jerikonruusu | Elias Gould, Tuure Kilpeläinen | 2.24 |  |  |  |  |  |  |
| 8. | Maaliskuu | Elias Gould | 3.08 |  |  |  |  |  |  |
| 9. | Loistava | Elias Gould, Tuure Kilpeläinen | 3.08 |  |  |  |  |  |  |
| 10. | Niin olen sinua rakastanut | Elias Gould, Aaro Teikari, Otto Grundström | 2.59 |  |  |  |  |  |  |
Aiheesta muualla

LP-albumi Discogs-sivustolla
Laukaa (täsmennyssivu)

Laukaa voi tarkoittaa seuraavia asioita:
Suomessa:
Laukaa, kunta
Laukaan kihlakunta, entinen kihlakunta
Leningradin alueella Venäjällä (muodossa Laukaa tai Luga):
Laukaanjoki, joki
Laukaa eli Luga, kaupunki
Lugan piiri, piiri
Lugan kihlakunta, entinen kihlakunta
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Laukaa”, voi hakea sivunnimihaulla, laajalla sivunnimihaulla tai tekstihaulla.
LRC

LRC on tiedostomuoto (tiedostopääte .lrc), jota käytetään erityisesti musiikin sanoitusten (eng. lyrics) tallentamiseen, jonka avulla sanat voidaan näyttää reaaliaikaisesti. Yleensä ääni- tai videotiedostoa vastaavat .lrc-tiedostot ovat samannimisiä, pois lukukien tiedostopääte (esimerkiksi kappale.mp3 ja kappale.lrc).
LRC-formaatti tukee kuitenkin sanoitusten ajoittamista jopa merkki kerrallaan, ja täten sitä voidaan käyttää mm. karaoke-sovelluksissa, toisin kuin joitakin yksinkertaisia tekstityksessä käytettyjä tiedostotyyppejä.
Yksinkertaistettu muoto

Yksinkertainen muoto sallii yhden rivin näyttämisen kerrallaan. Rivi alkaa hakasuluilla, joissa lauseen ajoitus muodossa [minuutit:sekunnit:sadasosat] eli [mm:ss.xx] .
[00:12.00]Rivi 1
[00:14.20]Rivin 2 sanat
[00:19.10]Kolmas rivi
Kappaleen ja lyriikoiden tietoja voidaan puolestaan tallettaa tiedoston alkuun erilaisin tagein (alla lueteltuna vain neljä). On kuitenkin ohjelmistosta kiinni, käytetäänkö tietoja hyväksi.
[ar:Artistin nimi]
[al:Albumin nimi, josta kappale on]
[length: 6:08]
[offset:+1000]
Paranneltu versio

Parannellussa versiossa yksittäisen rivin jokainen merkki tai sanan aloituskohta voidaan esittää tarkasti käyttämällä rivillä haluttua kohtaa ennen merkintätapaa <mm:ss.xx>. Tiedostoa lukeva ohjelmisto pystyy myös täten animoimaan siirtymän sanojen välille.
[mm:ss.xx] <mm:ss.xx> Takaisin <mm:ss.xx> sateeseen <mm:ss.xx> astelen <mm:ss.xx>
Laajempi autismin fenotyyppi

Laajemmalla autismin fenotyypillä eli subkliinisellä autismikirjon häiriöllä (engl. broad autism phenotype, BAP) viitataan niihin autistien tai aspergerien sukulaisiin, joilla esiintyy autismin kirjoon liittyviä piirteitä ja oireita, mutta niin vähäisessä määrin, että se ei riitä autismin kirjon diagnoosiin.
Muutokset yhdysvaltalaisessa DSM-diagnoosiluokituksessa saattavat lisätä laajemman autismin fenotyypin tarvetta, sillä vuonna 2013 julkaistussa  DSM-5 luokituksessa esimerkiksi Aspergerin oireyhtymä on vain eräs autismikirjon häiriö ilman omaa nimettyä diagnoosia, mikäli sen kriteerit täyttyvät. Muussa tapauksessa se jää ilman varsinaista diagnoosia. Laaja-alaisiin kehityshäiriöihin on luettu autismi, Aspergerin oireyhtymä ja tarkemmin määrittelemätön laaja-alainen kehityshäiriö tai epätyypillinen autismi. Useat diagnostiset kriteerit, päällekkäisyydet, epätarkkuudet ja monien psykiatristen liitännäishäiriöiden poissulkeminen laaja-alaisissa kehityshäiriöissä ovat aiheuttaneet sekaannuksia. Myös osa niistä, jotka aiemmin olisivat saaneet Aspergerin oireyhtymän diagnoosin siirtynevät autismikirjon häiriön ulkopuolelle laajempaan autismin fenotyyppiin.
Aiheesta muualla

Autismikirjon häiriö uusimman DSM-5 luokituksen mukaan
Periintyvyys autismiin (Arkistoitu – Internet Archive)
Laukaan helluntaiseurakunta

| Laukaan Kotikulma> Laukaan helluntaiseurakunta |
| --- | --- |
 Laukaan Kotikulma lokakuussa 2023.
Suuntautuminen:  helluntaiherätys
Kirkkokunta:  itsenäinen
Perustettu:  1999
Pääkirkko:  Arwidssonintie 15-17 41340 Laukaa
Aiheesta muualla
Sivusto
Infobox OKNimi-testi OK: 
Laukaan helluntaiseurakunta eli Laukaan Kotikulma on Laukaassa toimiva helluntaiseurakunta. Seurakunta on perustettu vuonna 1999. Seurakunnan toimitilat sijaitsevat Laukaan keskustassa Arwidssonintiellä.
Seurakunnan toimintamuotoihin kuuluvat jumalanpalvelusten lisäksi ovat lapsi-, varkki- ja seurakuntatyö sekä kirpputori. Seurakunta tukee Venäjälle suuntautuvaa lapsityötä.
Lakiseuranta

Lakiseuranta tarkoittaa toimintaa, jossa yritys tai muu toimija tunnistaa omaa toimintaansa koskevat säädökset ja seuraa niissä tapahtuvia muutoksia.
Lakiseuranta mielletään usein vapaaehtoiseksi CSR-toiminnaksi (Corporate Social Responsibility), vaikka useat säädökset itsessään sisältävät yksiselitteisen vaatimuksen tuntea toiminnanharjoittajan toimintaan liittyvät näkökohdat, riskit sekä lain velvoitteet. Laintuntemus onkin keskeinen osa yritysten riskienhallintaa.[lähde? ] Lakiseuranta sisältyy myös monen vapaaehtoisen johtamisjärjestelmän työkaluvalikoimaan: esimerkiksi ympäristöstandardi ISO 14001 edellyttää toiminnanharjoittajalta ympäristöä koskevien lakisääteisten vaatimusten tunnistamista, lakimuutosten seurantaa sekä dokumentoitua vaatimusten täyttymisen arviointia.
Keskeisiä lakiseurannan kohteita ovat esimerkiksi ympäristösääntely, kemikaaliturvallisuus, työsuojelu, taloushallinto, työoikeus ja HR-toiminta, verotus, yhtiöoikeudelliset säädökset sekä erilaiset toimialakohtaiset säädökset, kuten finanssi-, vakuutus-, elintarvike-, sosiaali- ja terveysalan säädökset tai tuotekohtaiset lait, asetukset ja standardit.
L/A Stella

| L/A Stella |
| --- | --- |
 L/A Stella
Tyyppi:  Ro-Ro-autolautta
Lippuvaltio:   Suomi
Kotipaikka:  Turku
IMO-numero:  9624691
MMSI-numero:  230634000
Tunnuskirjaimet:  OJPW
Omistaja:  Finferries
Rakennustelakka:  STX Finland, Rauma
Rakennusnumero:  1380
Tilattu:  8.4.2011
Kölinlasku:  20.4.2012
Vesillelasku:  2012
Tekniset tiedot
Kansien määrä:  6
Pituus:  65,0 m
Leveys:  12,8 m
Syväys:  4,6 m
Uppouma:  390 t
Bruttovetoisuus (GT):  812
Koneisto:  8 x Rolls Royce 450 kW (diesel-sähkö)
Jääluokitus:  1A
Nopeus:  13 kn
Matkustajia:  250
Miehistö:  4
Autokapasiteetti:  n. 65 tai kolme rekka-autoa ja 39 henkilöautoa
Muuta:  Luokitus: Bureau Veritas 1A1 2 x Azipod-ruoripotkurijärjestelmä, aluksella hissi ja cafeteria
Lähteet:  
L/A Stella on lautta-alus, joka liikennöi ympärivuotisesti M/S Auran kanssa Korppoon Galtbystä Houtskarin Kittuisiin ja Norrskatan Olofsnäsiin. Lauttaväli on osa Saariston rengastietä ja sen pituus on noin 9,5 km.
Nimi

Finferries järjesti kesällä 2012 nimikilpailun uutta maantielauttaa varten. Yleisimpiä ehdotuksia olivat latinankieliset nimet esim. lintujen, kalojen sekä taivaankappaleiden nimet. Finferries valitsi sadoista nimiehdotuksista Stellan joka on latinankielinen vastine tähdelle.
Tekniset tiedot

Kannen sivukorkeus: 5,2 m
Kannen ajoradan hyödyllinen pituus: 62,0 m
Kannen ajoradan hyödyllinen leveys: 11,6 m
Hyötykuorma: 225 t
Kuivapaino: 1 050 t
Alikulkukorkeus: 4,3 m
Lakit

Lakit (lakiksi лак, venäjäksi лакцы) ovat kansa, josta suurin osa elää Dagestanin keskiosan vuoristoalueella. Heitä on noin 156 500 henkeä. joista noin 140 000 asuu Dagestanissa. 1940-luvulla osa heistä asutettiin Dagestanin tasankoalueelle korvaamaan alueelta pois siirrettyä tšetšeeniväestöä. Lakit puhuvat lakin kieltä, joka kuuluu pohjoiskaukasialaiseen kieliryhmään. Lakin kieltä kirjoitettiin arabialaisin kirjaimin 1920-luvulle asti, jolloin siirryttiin latinalaiseen kirjaimistoon, mutta 1930-luvulla vakiintuivat kirjoittamisessa kyrilliset aakkoset.
Laajasalontie

| Laajasalontie> Degerövägen |
| --- | --- |
 Laajasalontien bulevardiksi muutettua osuutta kesäkuussa 2024.
Kaupunki:  Helsinki
Alkupiste:  Laajasalon silta
Päätepiste:  Hevossalmen kääntösilta
Kaistaluku:  vaihtelee
Laajasalontie (ruots. Degerövägen) on katu ja liikenneväylä Helsingin Laajasalossa. Pohjoispuolellaan Herttoniemessä tieosuuden nimi on Linnanrakentajantie, ja etelään mentäessä Laajasalon sillan kohdalla se muuttuu Laajasalontieksi. Se kulkee halki Laajasalon saaren ja päättyy etelässä Santahaminaan johtavalle Hevossalmen kääntösillalle.
Laajasalontien profiili on vaihteleva. Sen pohjoisosa eli Laajasalon sillan ja Koirasaarentien välinen osuus rakennettiin 1970-luvulla moottoritiemäiseksi nelikaistaiseksi autoväyläksi ylikulkusiltoineen. Nopeusrajoitus tällä osuudella oli 70 kilometriä tunnissa, eikä sen varrella saanut kävellä tai pyöräillä. 2020-luvun vaihteessa Yliskyläntien ja Koirasaarentien välinen osuus muutettiin bulevardiksi, jota pitkin kulkee vuonna 2027 alueella aloittava Kruunusillat-raitioliikenne. Tätä eteläisempi osuus on kapeampaa kaksikaistaista tietä, jonka vieressä kulkee yhdistetty jalankulun ja pyöräilyn väylä.
Laajasalontien varrella sijaitsee vuonna 2018 avattu Kauppakeskus Saari. Bulevardiosuudelle on myös valmistunut asuinrakennuksia.
Kuvia

Linnanrakentajantie muuttuu Laajasalontieksi Laajasalon sillan puolivälissä.
Laajasalontietä Kuukiventien sillalta. Pyöräkaistat lisättiin tälle osuudelle vuonna 2023.
Laajasalontietä Yliskylän keskuksen tienoilta vuonna 2013. Kuvassa näkyvä Kiiltomadonpolun silta purettiin vuonna 2017.
Laajasalontie muuttuu Koirasaarentien risteyksen eteläpuolella kapeammaksi.
Lakiston vesitorni

Lakiston vesitorni
Lakiston vesitorni
Lakiston vesitorni sijaitsee Lakistossa Pohjois-Espoossa lähellä Nurmijärven rajaa. Vesitorni on rakennettu vuonna 1959 ja sen omistaa Rinnekoti-Säätiö. Vesitornin tilavuus on 300 m³[lähde? ], joten se on Espoon pienin vesitorni. Vesitornin korkeus on noin 20 metriä. Vesitornin ylävesisäiliö on muodoltaan lieriömäinen. Tornin silmäänpistävä yksityiskohta on säiliön pohjaan rakennettu häkki, jonka kautta säiliöön mennään.
Kuninkuusravit 2014

Kuninkuusravit 2014 järjestettiin Porissa 2.–3. elokuuta 2014. Kyseessä olivat kuudennet kaupungissa pidetyt Kuninkuusravit ja ne myönnettiin Porin raviradalle lokakuussa 2010. Aikaisemmat Porin kuninkuusravit on järjestetty vuosina 1950, 1966, 1972, 1980 ja 1999.
Ravikuninkaan tittelin Porissa voitti Ari Moilasen ohjastama Köppinen ja kuningattaren puolestaan Mokomani, jota ohjasti Jukka-Pekka Kauhanen. Saavutus oli Moilaselle jo viides ravikuninkaallisen titteli ja Kauhaselle neljäs. Kuninkuuskilpailujen ohella Porissa käytiin myös neli- ja viisivuotiaiden perinteiset suurkilpailut Pikkuprinssi ja Pikkukunkku, joiden voittajiksi selvisivät Kihisee ja Pörnä-Tyttö.
Kaksi vuotta aikaisemmin remontoidulla Porin kaviouralla tehtiin kuninkuusraviviikonlopun aikana yhteensä neljä eri Suomen ennätystä, lisäksi syntyivät sekä suomenhevosten että lämminveristen uudet rataennätykset, kun Hullumies juoksi kuninkuuskilpailun maililla kilometriajan 21,6a ja Surprise Lord lämminveristen maililla 09,9a. Surprise Lordin ennätysajan myötä Porista tuli Mikkelin jälkeen toinen suomalainen ravirata, jossa on alitettu 10,0-tulos. Porin kuninkuusraveja seurasi paikan päällä noin 32 000 katsojaa, mikä on Kuninkuusravien pienin yleisömäärä sitten vuoden 1994.
Osallistujien valinta

Osallistujat Porin kuninkuuskilpailuun valittiin uudistetun ranking-järjestelmän perusteella. Hevoset saavat siinä pisteitä koko uran, kuluneen kilpailukauden ja edellisen kauden menestyksen mukaan. Lisäksi huomioidaan muun muassa hevosten ennätykset. Ranking päivitettiin viikoittain maaliskuusta 2014 lähtien.
Kuninkuus- ja kuningatarlähtöihin ilmoitettiin yhteensä 18 oritta ja 17 tammaa, joista kuninkuusravien päätoimikunta valitsi 12 tammojen osallistujaa suoraan rankingin perusteella. Oriiden kilpailuun otettiin kuitenkin mukaan Metkutus, joka oli rankingissa vasta sijalla 17. Kumpaankiin kilpailuun valittiin lisäksi kaksi varahevosta.
Ennakkoasetelmat

Porin Kuninkuusraveissa saatiin uudet kuninkaalliset molempien rotujen osalta, kun yksikään tittelin aikaisemmin saavuttanut hevonen ei ollut mukana. Vuoden 2013 voittajista Erikasson jäi pois Porin kilpailusta jalkavaivojen vuoksi, tammojen hallitsija Marimin oli puolestaan lopettanut kilpauransa ja siirtynyt siitokseen. Oriiden ennakkosuosikeiksi nostettiin toista kertaa kuninkuuskilpailussa mukana oleva Köppinen sekä kolmatta kertaa osallistuva Vieskerin Valo, joka vuotta aikaisemmin Kuopiossa sijoittui kuudenneksi. Muina mahdollisina voittajaehdokkaina pidettiin Virijoria ja Camria. Tammojen suurin suosikikki oli Kuopiossa toiseksi sijoittunut Yllin Kyllin, haastajinaan kotiradan hevoset Vaiva ja Kumun Tutu sekä Lappeenrannasta saapunut Saaga S.
Kuninkuuskilpailu

Kuninkuuskilpailun avausmatkan paras oli yllättäen Seppo Sarkolan ohjastama Hullumies, joka johti kilpailua alusta saakka, nopeana lähtijänä tunnetun Bokerin laukattua lähtökiihdytyksessä. Toiseksi sijoittui tuleva ravikuningas Köppinen ja kolmanneksi Virijori. Rapin Aatos puolestaan menetti mahdollisuutensa kokonaiskilpailussa tultuaan hylätyksi pitkästä laukasta. Hullumies vei nimiinsä myös toisen osalähden kiihdyttämällä heti kärkipaikalle ja hallitsemalla sen jälkeen tapahtumia. Hevosen voittoaika 21,6a oli Porin uusi rataennätys.
Ennen päätösmatkaa kokonaiskilpailun johdossa oli Hullumies ennen Virijoria ja Vieskerin Valoa. Köppinen oli neljäntenä 1,9 sekuntia Hullumiehestä jääneenä. Kahden aikaisemman osalähdön tapaan kärkeen kiihdytti tälläkin kertaa Seppo Sarkolan ohjastama Hullumies, joka kuitenkin olisi luovuttanut paikkansa rinnalle kiertäneelle Köppiselle. Ari Moilanen ei kuitenkaan halunnut ajaa johtopaikalta ja antaa näin Hullumiehelle mahdollisuutta kiriä selkäjuoksun jälkeen, vaan päätti uuvuttaa vastustajansa ajamalla johtohevosen rinnalla. Taktiikka tuotti tulosta ja Hullumies väsyi lopulta Köppisen paineen alla päätösmatkan viimeiseksi. Samalla kahden matkan jälkeen kokonaiskilpailua johtanut Hullumies putosi lopputuloksissa kahdeksanneksi Köppisen vietyä ravikuninkuuden.
Kuninkuuskilpailu > Osallistujat

| No>  | Hevonen | Ohjastaja | Valmentaja | Ennätys | Voittosumma |
| --- | --- | --- | --- | --- | --- |
| 1 | Hurja-Ero | Jari Nylund | Jari Nylynd | 22,0a | 086 515 € |
| 2 | Virijori | Jani Ruotsalainen | Jorma Naumanen | 21,0a | 184 270 € |
| 3 | Boker | Esa Holopainen | Esa Holopainen | 21,0a | 300 400 € |
| 4 | Elias Intomieli | Hannu Hietanen | Timo Mäkäräinen | 22,1a | 103 270 € |
| 5 | Hullumies | Seppo Sarkola | Seppo Sarkola | 21,0a | 164 630 € |
| 6 | Metkutus | Juha-Matti Paavola | Juha-Matti Paavola | 21,7a | 094 440 € |
| 7 | Rapin Aatos | Mika Forss | Jouni Miettinen | 21,1a | 105 046 € |
| 8 | Camri | Tuomas Pakkanen | Jorma Konnu | 20,9a | 110 394 € |
| 9 | Köppinen | Ari Moilanen | Jyrki Korhonen | 20,8a | 276 880 € |
| 10 | Rikelme | Harri Koivunen | Juha Kortekallio | 22,2a | 094 910 € |
| 11 | Vieskerin Valo | Pertti Niveri | Pertti Niveri | 21,3a | 129 260 € |
| 12 | Tapsan Tahti | Tapio Perttunen | Tapio Perttunen | 21,5a | 116 800 € |
Kuninkuuskilpailu > Lopputulokset

| Sijoitus | Hevonen | 2100 m | 1600 m | 3100 m | Kokonaisaika | Ero voittajaan |
| --- | --- | --- | --- | --- | --- | --- |
| 1. | Köppinen | 2. | 10. | 1. | 9.28,1 | 00,0 |
| 2. | Vieskerin Valo | 4. | 3. | 2. | 9.28,5 | +0,4 |
| 3. | Virijori | 3. | 2. | 6. | 9.30,6 | +2,1 |
| 4. | Tapsan Tahti | 5. | 7. | 3. | 9.31,0 | +2,5 |
| 5. | Metkutus | 6. | 8. | 5. | 9.31,5 | +3,0 |
| 6. | Hurja-Ero | 7. | 5. | 8. | 9.33,7 | +5,2 |
| 7. | Boker | 10. | 4. | 7. | 9.33,8 | +5,3 |
| 8. | Hullumies | 1. | 1. | 10. | 9.34,7 | +6,2 |
| 9. | Elias Intomieli | 11. | 9. | 9. | 9.36,1 | +7,6 |
| – | Rikelme | 9. | 11. | hyl | – | – |
| – | Camri | 8. | hyl | – | – | – |
| – | Rapin Aatos | hyl | 6. | 4. | – | – |
Kuningatarkilpailu

Kuningatarkilpailun avausmatkalla voittoon kiri johtaneen Vislakan takaa Olavi Nisosen ohjastama Saaga S. Ravikuningattareksi myöhemmin kruunattu Mokomani yllätti sijoittumalla toiseksi ja kolmantena oli maalissa Vaiva. Vislakan ohella toisena suosikkina pidetty Yllin Kyllin ei onnistunut, vaan jäi seitsemänneksi. Topin Musta pilasi mahdollisuutensa pitkästä laukasta tulleeseen hylkäykseen. Sunnuntain avausmatkalla maililla nähtiin dramatiikkaa, kun 2 100 metrin voittaja Saaga S laukkasi hieman ennen maalilinjaa ja hylättiin loppusuoran laukasta. Lähdön voitti sisäradalta kiritilaa saanut Mokomani. Suosikkeihin lukeutuneet Vislakka ja Yllin Kyllin olivat kolmas ja neljäs.
Ennen päätösmatkaa oli kokonaiskilpailun kärkeen noussut Mokomani, joka johti Vislakkaa 1,2 sekunnilla. Yllin Kyllin oli kolmantena 2,2 sekuntia Mokomanista jääneenä. 3 100 metrillä paras oli Jarmo Saarelan ohjastama Sekottaja, joka siirtyi johtopaikalle ensimmäisen kierroksen jälkeen, ohi kärjessä juosseen Vislakan. Mokomani oli sisäradalla pitkään vailla kiritilaa väsyvän Hopihopin takana, mutta Jukka-Pekka Kauhanen onnistui lopulta löytämään vapaata kiritilaa ja näin kärkihevoset eivät päässeet karkaamaan liian kauaksi, vaan Mokomani onnistui säilyttämään kokonaiskilpailun johtonsa.
Kuningatarkilpailu > Osallistujat

| No>  | Hevonen | Ohjastaja | Valmentaja | Ennätys | Voittosumma |
| --- | --- | --- | --- | --- | --- |
| 1 | Vaiva | Seppo Markkula | Jouni Miettinen | 23,1a | 076 255 € |
| 2 | Mian Mari | Kari Rosimo | Jussi Isokoski | 22,7a | 037 180 € |
| 3 | Kemun Tutu | Kari Venäläinen | Jouni Miettinen | 23,2a | 068 225 € |
| 4 | Hopihopi | Hannu Hietanen | Annamari Sipilä | 22,8a | 070 620 € |
| 5 | Martsa | Heikki Karjula | Heikki Karjula | 22,9a | 075 020 € |
| 6 | Mokomani | Jukka-Pekka Kauhanen | Jukka-Pekka Kauhanen | 22,2a | 065 160 € |
| 7 | Yllin Kyllin | Teemu Okkolin | Teemu Okkolin | 22,5a | 108 160 € |
| 8 | Saaga S | Olavi Nisonen | Ilkka Pyysalo | 21,9a | 086 310 € |
| 9 | Aino-Ilona | Arto Hammar | Esa Heikkinen | 22,5a | 094 105 € |
| 10 | Topin Musta | Tuomo Ojanperä | Topi Piikkilä | 24,0a | 068 680 € |
| 11 | Sekottaja | Jarmo Saarela | Mika Kallio | 22,5a | 064 785 € |
| 12 | Vislakka | Mika Forss | Tomi Saarinen | 23,8a | 086 720 € |